न्यूज़ ब्रॉडकास्टर्स एसोसिएशन (NBA) ने सुप्रीम कोर्ट के उस ऑर्डर का स्वागत किया है जिसमें कोर्ट ने कहा था कि मीडिया जिम्मेदारी के साथ ख़बरें प्रसारित/प्रकाशित करे. कोरोना वायरस से संबंधित कोई भी ख़बर दिखाते समय सोशल मीडिया पर चल रही फर्जी न्यूज़ की छंटनी करे.
NBA ने कहा है कि मीडिया को न्यूज़ ब्रॉडकास्ट करने से पहले कोरोना वायरस से संबंधित किसी भी ‘फेक न्यूज़’ को हटाने में जिम्मेदार भूमिका निभानी चाहिए.
एसोसिएशन ने लोगों की शंकाओं को दूर करने के लिए डेली बुलेटिन के सरकार के फैसले का भी स्वागत किया है. NBA ने एक स्टेटमेंट में कहा है कि मीडिया को इससे उनके संदेह और चीजों को साफ़ करने और सटीक रिपोर्ट करने में मदद मिलेगी.
इससे पहले सुप्रीम कोर्ट ने कहा था कि हम मीडिया से अपेक्षा करते हैं कि वे जिम्मेदारी की एक मजबूत भावना बनाए रखें और यह सुनिश्चित करें कि घबराहट पैदा करने वाले फेक न्यूज़ ब्रॉडकास्ट न किए जाएं.
hin_Deva hin_Deva hin_Deva hin_Deva